open-index/open-wikipedia-markdown huggingface dataset:
Wei Yuan

**Wei Yuan** (, født 23. april 1794 i fylket Shaoyang i provinsen Hunan i Kina, død 26. mars 1857), født **Wei Yuanda** (魏远达), stilnavn **Moshen** (默深) og *Hanshi* (汉士), var en lærd kinesisk embedsmann. 

Han flyttet til Yangzhou i 1831 og betraktet det som sitt hjemsted resten av sitt liv, Wei oppnådde graden *[[juren]]* ved den kinesiske embedsmannseksamen og virket deretter i sekretariatet til en rekke fremstående statsmenn som for eksempel Lin Zexu. Wei var svært bekymret over krisene Kina stod overfor i samtiden. Selv om han alltid forble lojal overfor Qing-dynastiet skisserte han en rekke reformforslag for rikets administrasjon.

Fra ung alder gikk Wei inn for konfucianismens *[[ny-tekst-skole]]* og han var også frittalende medlem av statsskikkskolen, som gikk inn for praktisk læring fremfor den angivelig sterile evidentielle læring (*[[han-skolen]]*) representert ved lærde som Dai Zhen. Wei gikk for eksempel inn for korntransport over haven i stedet for langs den store kinesiske kanal, og gikk inn for styrking av Qing-rikets grenseforsvar. For å kunne håndtere den demografiske krise i det egentlige Kina gikk Wei også inn for storstilt emigrasjon av han-kinesere til Xinjiang.

Senere i karrieren ble han mer og mer opptatt av trusselen fra den vestlige verden og gikk inn for styrket kystforsvar. Han skrev verket *Qingdynastiets militærhistorie* (聖武記, *Shèngwu Ji*) og et narrativt verk om første opiumskrig (道光洋艘征撫記, *Daoguang Yangsou Zhengfu Ji* ). Han er mest kjent for sitt verk fra 1844, *Illustrert traktat om de maritime riker* (海國圖志, *Haiguo Tuzhì*), som består av vestlig materiale innhentet av Lin Zexu under og etter Første opiumskrig.

## Referanser


## Litteratur
*Hummel, Arthur William, ed. *[[Eminent Chinese of the Ch'ing period (1644-1912)]].* 2 vols. Washington: United States Government Printing Office, 1943.
*Leonard, Jane Kate. *Wei Yüan and China's Rediscovery of the Maritime World.* Cambridge, MA: Council on East Asian Studies, 1984.
*Mitchell, Peter M. "The Limits of Reformism: Wei Yuan's Reaction to Western Intrusion." *Modern Asian Studies* 6:2 (1972), pp.&nbsp;175–204.
*Tang, Xiren, "Wei Yuan". *[[Encyclopedia of China]]*, 1st ed.
Joseon (andre betydninger)

**Joseon **, **Chosŏn**, **Choseon** eller **Chosun** (朝鮮, 조선) er varianter av det koreanske ordet for «Korea». Det kan sikte til:
*Korea
*Gojoseon, det første koreanske kongedømmet, fra 2333 f.Kr. til 108 f.Kr..
*Kongedømmet Joseon, fra 1392 til 1910.
*Nord-Korea, refererer til seg selv (samt til Korea som en enhet) som Joseon.
*Koreanere i Kina, minoritet i Kina fra Koreahalvøya.

## Se også
*Korea på koreans
**[[Chosun Ilbo]]*, en sørkoreansk avis
**[[Chosŏn Shinbo]]*, en pro-Nord-Korea avis i Japan
Walk on By (Leroy Van Dykes sang)

**«Walk on By»** er en amerikansk sang fra 1961, skrevet av Kendall Hayes og Gary Walker. Den ble spilt inn av Leroy Van Dyke og utgitt på singlen Mercury i august 1961. B-siden var «My World Is Caving in».

Den ble Van Dykes mest suksessfulle single, lå 37 uker på countrylisten og rekordskapende 19 uker som nummer én «Walk on By krysset over til Billboard Hot 100-listen, hvor den lå som høyest på en femteplass. og ble utropt av magasinet Billboard til historiens største countryplate.

## Coverversjoner
*Donna Fargo gjorde en coverversjon i 1980. Fargos versjon lå som høyest på en 43.-plass på Billboard Hot Country Singles-listen. En coverversjon fra 1988 med Asleep at the Wheel lå på en 55.-plass på samme liste.
*I 1983 Kikki Danielsson spilte inn sangen. Den ble utgitt på hennes album, *[[Singles Bar]]*.
*Martina McBride gjorde en coverversjon på sitt album, *[[Timeless (Martina McBride-album)|Timeless]]* (2005).

## Svensk versjon
Signaturen *Leopold* har skrevet en svensk tekst. Den svenske tittelen er «Du kom för sent».

### Innspillinger
*Yvonne Norrman
*Håkan Stahre. Utgitt på EP-platen Bonniers Folkbibliotek BFB&nbsp;1077 i 1962.

## Norske versjoner
Eldar Vågan og Lasse Hovd har skrevet norsk tekster. Hovds versjon bærer tittelen «Du kom for sent». Vågans versjon heter «Men gå forbi».

### Innspillinger

## Listeplasseringer

### Leroy Van Dyke

### Donna Fargo

### Asleep at the Wheel

## Referanser
12. serierunde i Adeccoligaen 2012

**12. serierunde i [[Adeccoligaen 2012]]** begynner søndag den 8. juli klokka 15.00 med kampen mellom  - . Runden forsetter klokka 18.00 med 6 kamper. Runden avsluttes onsdag den 11. juli med kampen  – . Kampen mellom  og  ble utsatt til den 18. juli på grunn av mistanke om resultatmanipulering.



## Fakta

## Referanser
Store-Kalvøy

**Store-Kalvøy**, offisielt **Kalvøya**, er ei bebodd øy og en matrikkelgård ved innløpet til Grytafjorden i Haram kommune, fra 2020 til 2023 en del av Ålesund kommune i Møre og Romsdal. Øya har hurtigbåtforbindelse til Ålesund og Hamnsund, samt bestillingsferje fra Valderøya to dager i uken.

## Referanser
Iolaos

**Iolaos** (gresk: Ἰόλαος) var i gresk mytologi en guddommelig helt fra Theben, sønn av Iphikles og Automedusa. Han var nevø av Herakles (Herakles var Iphikles' halvbror) og hjalp til i noen av hans storverk. Han var også med blant argonautene som fulgte Jason på jakten etter det gylne skinn. Gjennom sin datter Leipefilene er han betraktet som stamfar til den mytiske og historiske slektslinje av kongene i Korint som ble avsluttet med Telestes.

En sommerfugl av arten glansvinger, *[[iolaus]]*, er oppkalt etter ham.

## Forholdet til Herakles

Som en sønn av Iphikles var Iolaos en nevø av Herakles. Han fungerte ofte som Herakles' vognkjører og følgesvenn. Han var populært sett på som Herakles' elsker, og en helligdom til ham Theben var et sted hvor mannlige par gjorde sine ofringer og inngikk løfter.

Gymnastikksalen i Theben var også oppkalt etter ham, og *Iolaeia*, en atletisk festival som besto av tevlinger i idrett og riding ble holdt årlig i Theben til hans ære. Seierherrene ved *Iolaeia* ble kronet med krans av myrte.

Iolaos ga vesentlig hjelp til Herakles i hans kamp mot Hydra, hans andre stordåd. Da Iolaos så at Herakles holdt på å bli overmannet av det mangehodete uhyret Hydra hvor det vokste ut to nye for hver av de som ble hogd av, sprang han til for å hjelpe og kappet nakken på hver av sine i tillegg til de hodene som Herakles halshogde.

Herakles ga sin hustru, den trettiårige Megara til sin nevø, den gang 16 år gammel, tilsynelatende ettersom synet av henne minnet ham om at han hadde drept deres tre barn i et anfall av galskap. Aldersforskjellen var heller ingen hindring til at Iolaos fikk et barn med Megara, datteren Leipefilene.

Da Herakles døde var det Iolaos som satte fyr på gravbålet, skjønt i henhold til en del mytografer var det isteden Filoktetes.

## Sardinia
I henhold til Diodorus Siculus hadde Herakles sendt Iolaos til Sardinia sammen med ni av sønnene han hadde avlet med de femti døtrene til Thespios (Herakles' trettende stordåd var at han på en og samme natt gjorde de femti døtrene gravide). Iolaos' hensikt var å kolonisere Sardina og grunnlegge et folk der. Han ble selv gravlagt på Sardinia.

Aristoteles har sagt at på Sardinia ble det praktisert rituale med inkubasjon, som var en religiøs praksis med å sove på et hellig område med den hensikt å oppnå en guddommelig inspirert drøm eller helbredelse. På Sardinia var dette en frigjøringsrituale for de som led av mareritt og var besatt. De sov da i nærheten av gravene til helter. I et tillegg av Simplikios, de åtte bøkene med kommentarer på Aristotles, hevder han at «de stedene hvor de var anbrakt og bevart legemene til de ni heltene de fikk fra Herakles Tespiesi og kom til Sardina med kolonien til Iolaos, ble berømte orakler.»  Gaius Julius Solinus har sagt at "Iolesiene, såkalt av ham (til Iolaos), la et tempet til hans grav ettersom han hadde befridd Sardinia fra mange lidelser." 

## Referanser


## Eksterne lenker
* Iolaos i *Greek Myth Index*
* «The Fate of Iolaus», bilder og omtale av figuren Iolaos i TV-serien om Herakles
Alpine GT4

**Alpine GT4** er en sportsbil i Alpine A110-serien produsert i 263 eksemplarer i perioden 1963 til 1969 av bilprodusenten Société des Automobiles Alpine i Dieppe i Frankrike. En ytterligere lisensiert produksjon (118 biler) ble også utført i Mexico under merkevaren Dinalpin, mellom 1965 og 1974.

Karosseri m.m. var av glassfiber støpt hos Chappe & Gessalin i Brie-Comte-Robert (avd. Seine et Marne) og ble boltet til en rørramme. Deretter ble bilen sendt til Alpines fabrikk i Dieppe hvor motor og drivverk ble montert. Som en referanse til dette samarbeidet finnes et C&G-skilt ved siden Alpines navneskilt foran i bagasjerommet.

GT4 gikk for å være en «sivilisert» kupéversjon av 110-serien. Selv om karosseriet var ganske lavt var det enklere å komme seg inn og ut av den enn i en A110 Berlinette, og når man satt bak rattet hadde man en førerposisjon mer lik en personbil. Under kjøring var den sportslig men aldri vanskelig å kontrollere. Designet var mindre aggressivt enn A110 Berlinette og antydet kanskje, etter datidens norm, en mer feminin eleganse enn maskulin kraft.

## Kilder
*Huub Bouwmeester: «Alpine A110 GT4 - De kunst van het compromis», Alpine Revue nr. 61, 2007 (Nederlandsk)

## Eksterne lenker
* Om bilen
Boydell’s picturesque scenery of Norway

***Boydell's picturesque scenery of Norway*** er et bokverk i to bind med i alt 80 fargelagte plansjer av norske landskap tegnet av den engelske maleren John William Edy (1760–1820) under en reise han foretok langs norskekysten fra Lindesnes til Svinesund sommeren 1800. Hvert bilde er gjengitt med Edys skriftlige kommentarer, notater som ble gjennomgått og rettet av William Tooke (1744–1820). Bøkene ble utgitt i London 1820 av grafikeren og forleggeren John Boydells etterfølgere. En 2. utgave kom i 1830.

Historikeren Ole Andreas Øverland ga ut en norsk utgave som ble kalt *Det gamle Norge i billeder og tekst* i 1910. Boka hadde undertittelen *Planer til en «malerisk reise gjennom Norge» J. W. Edys tegninger fra aar 1800*. Den inneholder to plansjer i farger og resten i svart-hvitt.

## Bildeeksempler

Fil:Heliesund Harbour (JW Edy, plate 02).jpg|*Heliesund Harbour* («Heliesund Havn») viser Ny-Hellesund

File:View near Oster Riisöer (JW Edy plate 23).jpg|*View near Oster Riisöer* («Udsigt ved Öster Riisöer»)

File:Moss-Bernt-Ankers-house.jpg|*Honourable B. Anker's House at Mos* («Höyvelbårne B. Anker Hüüs paa Moss») viser hovedbygningen ved Moss Jernverk, Konvensjonsgården. Et håndkolorert kobberstikk (akvatint) av motivet i farger befinner seg på Stortinget.

Fil:Christiania great Church (JW Edy plate 51).jpg|*Christiania great Church* («Hoved Kirken i Christiania») viser Oslo domkirke

Fil:Bridge, at Christiania (JW Edy plate 52).jpg|*Bridge, at Christiania* («Christiania Brygge») viser den gamle Vaterlands bro i Oslo

File:Castle of Aggerhus (JW Edy plate 53).jpg|*Castle of Aggerhus* («Aggerhus fæstning»)



## Se også
* John William Edy
* *[[Norge fremstillet i Tegninger]]*, norsk plansjeverk utgitt i 1848

## Referanser


## Eksterne lenker
* 
*  Digital faksimileutgave av ''Det gamle Norge i billeder og tekst'' med søkbar tekst
Elsk din fiende (bok)

***Elsk din fiende*** er en bok av Herodes Falsk som ble utgitt i 2009 på Aschehoug forlag.

## Handling
Handlingen foregår i England, nærmere bestemt i landsbyen Braunston. Paul Weller er prest i landsbyen og finner sin onkel drept. Politiet utpeker ham som eneste mistenkte i saken. Weller rømmer fra politiet og havner på kanalbåten Ragweed, som eies av Nora Edwards. Han har ingen kjennskap til henne fra før. Hun vil helst ikke blandes inn i Wellers problemer, men hjelper ham likevel siden hun er den eneste, foruten Weller, som har sett morderne. Sammen rømmer de først til østkysten av England før de drar til Norge for å gjøre undersøkelser om et navn som var skrevet inn i bibelen til Wellers onkel. Etter masse omveier tar de også en tur til Italia.

Det som spesielt skiller hovedpersonene Weller og Edwards, er synet på religion og menneskets holdninger til den slags. Mye av dialogen mellom Weller og Edwards dreier seg om disse ytterpunktene dem imellom.

## Referanser
Shanghai musikkonservatorium

**Shanghai musikkonservatorium** () er det eldste moderne musikkonservatorium for vestlig musikk (ved siden av kinesisk og annen musikk) i Kina. Det ble grunnlagt den 27. november 1927, av Cai Yuanpei. 

Det het opprinnelig **Shanghai nasjonale musikkonservatorium**. Skolens første direktør var Xiao Youmei (*Shio Yiu-mei*), som tok som forbilde det sted han selv hadde studert, Leipzig musikkonservatorium. Lærekrefter ble hentet fra så langt unna som Frankrike og Russland.

Konservatoriet skiftet navn flere ganger, og fikk sitt nåværende i 1956. 

Konservatoriet har 170 professorer og assisterendeb professorer, og om lag 1.200 studenter (2012).

## Noen kjente studenter
* Lü Ji
* Hai-Ye Ni
* Muhai Tang
* Yuan-Qing Yu
* Li Wei Qin
* Liu Fang
* Jian Wang
* Zhou Yi
* Jiaxin Cheng
* Rui Shi Zhuo

## Litteratur
* Shen, Sinyan: *Chinese Music in the 20th Century (Chinese Music Monograph Series)*. 2001. Chinese Music Society of North America Press. ISBN 1-880464-04-7.

## Eksterne lenker
* Shanghai musikkonservatoriums hjemmesider
Oksebåsen

:*Må ikke forveksles med Oksebåsen på Andøya der [[Andøya Space Center]] holder til.*

**Oksebåsen** er en tidligere bebodd enbølt matrikkelgård på Hamnøya (Giske) i Giske kommune ved skillet mellom Grytafjorden og Valderhaugfjorden. Øya hadde båtforbindelse til Ålesund. 

Oksebåsen lykt ligger på øyas sørspiss. Skipsleia langs norskekysten går på nordsida av øya.

Den norsk-britisk drama- og krigsfilmen *[[Shetlandsgjengen (film)|Shetlandsgjengen]]* fra 1954 ble delvis innspilt i området. I tillegg til landskapsbilder fra Torholmen sees også rutebåten Regent.

## Referanser
Fascination (sang fra 1932)

«**Fascination**» er en populær sangvals. Melodien ble skrevet i 1904 av Fermo Dante Marchetti og teksten i 1905 av Maurice de Féraudy. Den engelske teksten ble skrevet av Dick Manning.

Den ble publisert i 1932, tilpasset soundtracket til filmen *[[The Diary of a Chambermaid]]* (1946), med Paulette Goddard i hovedrollen, og ble popularisert i filmen *Love in the Afternoon* (1957).
 
En innspilling med Jane Morgan ble utgitt på singlen Kapp 191. Den viste seg å bli hennes signatursang.  

«Fascination» ble også spilt inn av Dinah Shore, Dick Jacobs, Nat King Cole, Earl Grant og David Carroll. Alle disse versjonene, unntatt Grants, lå på listene.
 
The Melachrino Strings spilte inn en instrumentalversjon i London 26. januar 1949. Den ble utgitt på His Master's Voice B&nbsp;9781, HN&nbsp;2882, JK&nbsp;2660 og SAB&nbsp;121.
 
Paul Mauriat spilte inn en instrumentalversjon. Den ble utgitt på albumet *Best of France*. 

Det eksisterer også en portugisiskspråklig versjon, innspilt av Carlos Galhardo i 1943. Elias Regina spilte den også inn. Hennes versjon ble utgitt på albumet *Falso Brilhante* (1976). Pete Fountain spilte den inn i en medley bestående av «Basin Street Blues», «Tin Roof Blues» og «Way Down Yonder In New Orleans».
 
Den har også blitt spilt i *General Hospital* tallrike ganger, vanligvis under scenene med Luke og Laura. En versjon i raskere tempo var med i de første to KArate Kid-filmene: Én gang under scenen på countryklubben, hvor Ali og Johnny danset sammen. Den andre gangen var i Del II, da Daniel og Miyagi var bilen med Chozen, og Chozen søkte på radioen en stasjon som spilte denne sangen. En kan se at Daniel reagerte på å høre den og minnet av Ali som det fremkalte. I den neste Karate Kid-filmen lærte Miyagi Julie å danse til en vokalversjon av sangen.
 
Jerry Hermans melodi til «Before the Parade Passes By» fra Hello Dolly er ekstremt lik de første to taktene av «Fascination».
 
«Fascination» ble fremført i den franske filmen, *La Vie en rose (La Môme)*, av Maya Barsony, og er med på soundtracket.
 
Den første episoden av HBOs serie, *Boardwalk Empire*, inneholdt en instrumentalversjon.

## Svensk versjon
Karin Wollgast har skrevet en svensk tekst. Den svenske tittelen er «Fascination (Huset ska rivas)».

### Innspilling
*Håkan Stahre. Utgitt på EP-platen Bonniers Folkbibliotek BFB&nbsp;1077 i 1962.

## Listeplassering
Versjonen til Jane Morgan kom på listene til magasinet Billboard 9. september 1957. På Disc Jockey-listen lå den som høyest på en syvendeplass, på Best Seller-listen lå den som høyest på en tolvteplass, på den sammensatte listen av Top 100-sangene lå den på en ellevteplass.

## Eksterne lenker
*
Bossa Nova Baby

**«Bossa Nova Baby»** er en amerikansk sang, skrevet av Jerry Leiber og Mike Stiller.

Den ble først spilt inn av Tippie and the Clovers i 1962. «Bossa Nova Baby» ble utgitt på single samme år.

Sangen ble spilt inn av Elvis Presley i RCA Studio B, Nashville, 27. mai 1963, som en del av soundtracket til filmen *[[Fun in Acapulco]]* (1963).

## Svensk versjon
Cornelis Vreeswijk har skrevet den svenske teksten. Den svenske tittelen er også «Bossa Nova Baby».

### Innspilling
*Siw Malmkvist. Utgitt på EP-platen *Amore, Scusami* (Metronome MEP&nbsp;9127) i 1965. 

## Listeplasseringer
Versjonen til Presley lå på en åttendeplass på Billboard Hot 100-listen. og en 20.-plass på Billboard R&B Singles-listen i1963.

## Referanser
San Andreas

**San Andreas** har flere betydninger:

* St. Andreas = Apostelen Andreas er opphav til nesten alle navn av typen St. Andreas / San Andreas / Sankt Andreas / Saint Andrews / St. Andree.

* San Andreas (California) - En by 12 mil øst for San Francisco.
* San Andreas-forkastningen - en geologisk forkastningssone oppkalt etter denne byen.
**San Andreas Fault Observatory at Depth - en stasjon for  jordskjelvforsking.

* *San Andreas* - En roman fra 1984 av Alistair MacLean.
* *[[San Andreas (film)|San Andreas]]*, en amerikansk katastrofefilm fra 2015.
	 
* **Se også** 
**Andreas
**Kirk Andreas på øya Man
**Grand Theft Auto: San Andreas
Alpine A110

:*Se [[Alpine A110 (2017)]] for den nyere med samme navn*
**Alpine A110** (1961–77) er en toseters sportsbil laget av  franske Alpine.

Den var tegnet av Giovanni Michelotti og introdusert i 1961 som en videreutvikling av Alpine A108 som ble laget 1958–65. Begge besto av en rekke Renaultkomponenter, A108 mest fra Renault Dauphine, mens A110 mest fra Renault 8 (R8). Den største synlige forskjellen fra A108 Coupé var en endring av den bakre kroppen til å passe de større motorene.  Som A108 hadde A110 et karosseri av glassfiber og en rørramme.  A110 hadde først  1,1 liter motorer på 66 eller 95 hestekrefter men veide bare drøye 700 kilo og gikk ganske fort for det. Senere fikk den en 1,6 liters motor med 140 hestekrefter på det meste.

Bilen nådde internasjonal berømmelse i begynnelsen av 1970-årene, da den deltok i den nyopprettede International Championship for Manufacturers, et internasjonalt mesterskap for produsenter, og vant flere arrangementer rundt i Europa. Modellen blir betraktet som en av de sterkeste rallybiler for sin tid. Kjente prestasjoner inkluderer første-, andre- og tredjeplass i Rally Monte Carlo både i 1971 og 1973 (med svensk sjåfør Ove Andersson på første i 1971), og første-, andre- og tredjeplass i Rally Korsika i 1973.
## Referanser
UnitedHealth Group

**UnitedHealthcare Group Inc.** er et amerikansk børsnotert aksjeselskap med hovedkontor i Minnetonka i Minnesota. Det tilbyr tjenester innen sykehusdrift, helseforsikring og helsevesenforvaltning. Selskapet er nummer 6 på Fortune 500-rangeringen.

Administrerende direktør i UnitedHealthcare, Brian Thompson, ble skutt og drept i Manhattan den 4. desember 2024. Hendelsen fant sted utenfor Hilton Hotel i New York, hvor Thompson hadde ankommet for å delta på UnitedHealthcares årlige investorkonferanse. Drapet ble fanget opp av overvåkningskameraer.

## Se også
* UnitedHealthcare Pro Cycling

## Referanser


## Eksterne lenker
*
Lang Lang

**Lang Lang** (født 1982) er en kinesisk konsert pianist. Han har spilt med ledende europeiske, amerikanske og kinesiske orkester.

## Fotnoter


## Referanser


## Litteratur
* Lang, Lang (2009): *Journey of a thousand miles : my story*, skrevet sammen med David Ritz, New York: Spiegel & Grau, ISBN 978-0-385-52456-8
* Lang, Lang (2008): *Lang Lang: playing with flying keys*, skrevet sammen med Michael French, forord ved Daniel Barenboim, New York: Delacorte Press, ISBN 978-0-385-73578-0
* Wu, Grace (2010): *Lang Lang*, Cheng & Tsui Co, ISBN 0-88727-758-6

## Eksterne lenker
* 
* 
* 
* 
* Offisiell Lang-Lang fanclub
Siargao

**Siargao** er en øy på Filippinene som ligger utenfor Mindanaos nordøstre hjørne, i provinsen Surigao del Norte. Den har et areal på 437&nbsp;km². Det høyeste punktet er på 291 meter over havet. Rett utenfor ligger Filippinergropa, også kalt Mindanaodypet. Mange surfere besøker Siargaos sørøstlige hjørne, General Luna og stranden Cloud 9.

Siargao har store mangroveskoger samt korallrev utenfor sin kyst. Øya har en befolkning på omtrent 150&nbsp;000 innbyggere. De fleste har en variant av cebuano som sitt morsmål, men mange snakker også tagalog. Engelsk snakkes også av mange innbyggere. Siargao består av kommunene Burgos, Dapa, Del Carmen, General Luna, San Benito, Pilar, San Isidro, Santa Monica og Socorro.

Den 15. desember gjorde tyfonen Rai landfall på øya, der den krevde over 150 menneskeliv.
Friidrett under Sommer-OL 2012 – 20 kilometer kappgang menn

**20 kilometer kappgang for herrer** i Sommer-OL 2012 i London fant sted på Olympiastadion 4. august.

Erik Tysse representerte Norge og kom på 14.-plass.

## Program

All tider er norsk sommertid (UTC+1)

## Rekorder
Før konkurransene var de gjeldende verdens- og olympiske rekorder:

Følgende nye verdens- og olympiske rekorder ble satt i konkurransen: 

## Resultater

## Referanser
Finnabuvatnet

**Finnabuvatnet** er en innsjø i Suldal kommune i Rogaland. Vannet er regulert som magasin for Vasstøl kraftverk.

I forbindelse med revidering av konsesjonsbetingelsene, ble fiskebestanden kartlagt i 2019-2022. Det er årlig satt ut omkring 3750 fisk, men det er også påvist noe naturlig reproduksjon. Fangsten i prøvefisket indikerte en middels-høy tetthet av ørret. Denne vurderes imidlertid å ha liten økologisk verdi på grunn av stor genetisk påvirkning fra utsatt fisk.

## Referanser
Rozhat Shaswari

**Rozhat Shaswari** (født 15. mai 1991) er en norsk fotballspiller. Han er spiss og spiller for Kristiansund Ballklubb. Han debuterte i seriesammenheng for Bærum den 17. april 2010, i bortekampen mot Frigg, som endte 0-0. 

I januar 2013 signerte han en treårs-kontrakt for Fredrikstad FK.

I august 2015  signerte Rozhat Shaswari en kontrakt ut 2015 for Kristiansund Ballklubb.

## Eksterne lenker
*
Sarda

* *Sarda australis*
* *Sarda chiliensis*
* *Sarda orientalis*
* stripet pelamide (*S. sarda*)

***Sarda*** er en slekt i makrellfamilien.

Kroppen er langstrakt og litt flattrykt fra sidene. Den lange, trekantede fremre ryggfinnen er nesten sammenvokst med den bakre ryggfinnen. Hodet og forkroppen har et panser, mens resten av kroppen er dekket av svært små skjell. Ryggsiden har svarte striper. De har ikke svømmeblære. 

Alle artene er stimfisker som lever pelagisk i de øvre vannlagene i kystfarvann. De jakter på mange fiskeslag og tar også blekkspruter og reker. Kannibalisme er vanlig.

De fire artene har en utbredelse som nesten ikke overlapper: *S. australis* finnes ved sørøstre Australia, Norfolkøya og New Zealand; *S. chiliensis* langs både den nordlige og den sørlige subtropiske delen av den amerikanske stillehavskysten; *S. orientalis* i det indopasifiske området og langs den tropiske delen av den amerikanske stillehavskysten; og stripet pelamide i Atlanterhavet.

Det blir fisket etter *Sarda*, men dette fisket utgjør kun én prosent av det totale fisket etter arter i makrellfamilien. Størst betydning har fisket i Middelhavet og Peru.

## Litteratur
* 

## Eksterne lenker
*
Stade Charles de Gaulle

**Stade Charles de Gaulle** er et stadionanlegg i Porto-Novo i Benin. Bruken er hovedsakelig innen fotball, ettersom det er hjemmearena for AS Dragons FC de l'Ouémé.  Anlegget har en tilskuerkapasitet på 15 000.

I 2012 ble Afrikamesterskapet i friidrett arrangert på Stade Charles de Gaulle.

## Referanser
James Kiplagat Magut

**James Kiplagat Magut** (født 1990 i Nandi North District) er en kenyansk mellomdistanseløper som spesialiserer seg på 1500 meter.

Magut er født i Nandi North District. I 2008 vant han sølv på 1500 meter under Junior-VM i friidrett og fire år senere vant han bronse under Afrikamesterskapet i friidrett, 1. juli 2012.

Han vant gull på 1500 meter under Samveldelekene 2014 i Glasgow.

## Referanser


## Eksterne lenker
*
Amt Medebach

**Amt Medebach** var en forvaltningsenhet med sete i Medebach som ble opprettet på 1300-tallet av erkebiskopen av Köln i forbindelse med utarbeidelsen av Amtsforfatningen i hertugdømmet Westfalen. I 1802 havnet amtet såvel som hertugdømmet Westfalen innenfor territoriet til Landgrevskapet Hessen-Darmstadt. I forbindelse med opprettelsen av provinsen Westfalen innenfor kongeriket Preussen ble området i 1817 slått sammen med Amt Fredeburg til den nye Kreis Medebach. Denne kretsen ble oppløst i 1819, hvoretter den gamle Amtsbezirk Medebach ble innlemmet i Kreis Brilon. I redusert form bestod Amtet frem til 1969.
Porto Novo

**Porto Novo** kan vise til:

* Porto-Novo – hovedstaden i Benin
* Portonovo – en landsby i Galicia, Spania
* Porto Novo (Kapp Verde)
FNs bosettingsprogram

**FNs bosettingsprogram**, engelsk: *United Nations Human Settlements Programme* forkortet **UN-Habitat**,  er De forente nasjoner program for fremme av sosialt akseptabel menneskelig bosetting som også er bærekraftige når det gjelder miljøet. Det ble grunnlagt i 1978. 

Hovedkvarteret ligger i Nairobi i Kenya, der regionkontoret for Afrika og arabiske stater også holder til. I tillegg har organisasjonen regionkontor for landene i Asia og Stillehavet i Fukuoka i Japan og for Latin-Amerika og Karibia i Rio de Janeiro i Brasil.

FNs bosettingsprograms styre består av 58  medlemsland (2011) og møtes annet hvert år. 
Organisasjonen ledes av en direktør. Siden 2010 er det katalaneren Joan Clos i Matheu.

## Referanser


## Eksterne lenker
* 
* Info om UN-Habitat, via FN-sambandet
Langduskpingvin

**Langduskpingvin** (*Eudyptes moseleyi*) er en flygeudyktig sjøfugl i slekten *Eudyptes* (toppingviner) og tilhører pingvinfamilien. Den var i en tid kjent som **nordlig klippehopperpingvin**.

## Beskrivelse

Langduskpingvin er sort på oversiden og hvit på undersiden. Fra roten av overnebbet løper den en strek av gule fjær, som ender opp i en fjærdusk som står i vinkel i bakkant av tinningen. Hodet er sort og har strittende sorte fjær, øynene rødlige og nebbet rødbrunt. Undersiden av vingene, som er omdannet til luffelignende svømmeredskaper, er sorte innerst og ytterst og hvite på midten. Oversiden av vingene er sort. Føttene, som har svømmehud, er grårosa og har sorte klør. Som hos andre pingviner sitter lemmene langt bak på kroppen, noe som gir fuglen en oppreist stilling når den står og går.

Den er nært beslektet med klippehopperpingvin (*Eudyptes chrysocome*), som den ble separert fra i 2006. Det er fortsatt uenighet omkring delingen i to arter, men arten anerkjennes nå av flere, blant annet av WoRMS og BirdLife International.

Langduskpingvin skiller seg visuelt fra klippehopperpingvin gjennom å ha en noe bredere stripe med (gule) randhår og lengre (større) fjærdusk.

Arten blir omkring 52 cm høy og 3 kg tung.

## Utbredelse
Mer enn 80% av bestanden befinner seg på øyene Tristan da Cunha og Gough Island i St. Helena, Ascension og Tristan da Cunha, et britisk oversjøisk territorium i Sør-Atlanteren. Resten av bestanden befinner seg på Île Saint-Paul og Île Amsterdam i Det indiske hav.

## Atferd
Arten hekker på klipper og fjellgrunn i bratt terreng, som regel nær tilgang på ferskvann. For å komme til de beste plassene spretter pingvinene fra stein til stein, og det er kjent at klippehopperpingvinene kan gjøre sprang på opp mot 150&nbsp;cm.

Langduskpingvinen er en sosial sjøfugl som lever i store kolonier, som kan telle over 100&nbsp;000 par. Parene er monogame og returnerer vanligvis til den samme hekkeplassen hvert år. Eggleggingen starter i august. Hunnen legger vanligvis to egg av ulik størrelse. Som regel overlever bare kyllingen fra det største egget, det andre hunnen legger. Inkubasjonstiden er cirka 33 dager, og begge foreldrene bytter på om å ruge eggene. Etter klekkingen vil hannen vokte på avkommet de første 25 dagene, mens hunnen jakter og mater ungen(e) daglig. Deretter forlater kyllingene redet og danner små ungfuglflokker, mens foreldrene jakter på føde og mater dem.

Dietten består av krill, småfisk og blekksprut som jakter under dykking.. Det er kjent at arten kan dykke til 100&nbsp;m eller mer når den jakter på mat.

## Referanser


## Eksterne lenker
*
Amtsforfatningen i hertugdømmet Westfalen

**Amtsforfatningen i hertugdømmet Westfalen** var et viktig redskap for erkebiskopen av Köln i dennes arbeid med å oppbygge og beskytte den nasjonale suvereniteten til hertugdømmet Westfalen. Amtene går tilbake til andre halvdel av 1200-tallet, og disse institusjonene bestod helt frem til området til hertugdømmet ble innlemmet i den prøyssiske provinsen Westfalen i 1815. Amtsforfatningen var markert av de næringspolitiske og militære oppgavene til Amtmennene. Det ytre synlige tegn på dette var oppdelingen av hertugdømmet i flere amt, som i noen tilfeller betraktet seg selv som egne, mindre territorier.
Beyond Magnetic

**Beyond Magnetic** er en EP med Metallica, utgitt i 2012. 

På albumet er det fire utelukkede spor fra deres forrige album *[[Death Magnetic]]*, innspilt i perioden april 2007–mars 2008.

## Sporliste
# «Hate Train» 6:59
# «Just a Bullet Away» 7:12
# «Hell and Back» 6:58
# «Rebel of Babylon» 8:02

## Eksterne lenker
* Metallica, 'Beyond Magnetic' – Album Overview ultimatemetallica.com, lesedato 4. februar 2016.
Ching Ling Foo

**Ching Ling Foo** (kinesisk: 金陵福, egentlig *Chee Ling Qua / Zhu Liankui*, 朱連魁; født 1854 i Beijing i Kina, død 1922) var en kinesisk sjonglør og tryllekunstner.

I en alder av 16 år begynte han å studere kinesisk illusjonisme (tryllekunster). Han ble utnevnt til hofftryllekunstner i Beijing. I 1898 dro han med sitt show til USA, og ble der i tre år. Her begynte William E. Robinson å etterape hans show, og det oppstod en rivalisering mellom de to. Da reiste han rundt i Europa og så hjem til Kina. I 1914 reiste han på nytt til USA.

Med seg som en ytterligere attraksjon under utenlandsturneene var noen kinesiske kvinner med snørte føtter, blant dem hans kone.

## «From Here to Shanghai»
Irving Berlin nevnet ham i sangen «From Here to Shanghai» (1917)

:*I'll eat the way they do,*
:*With a pair of wooden sticks,*
:*And I'll have *'Ching Ling Foo*',*
:*Doing all his magic tricks.*

## Referanser


## Eksterne lenker
* 
*
Armie Hammer

**Armand Douglas Hammer** (født 1986) er en amerikansk skuespiller.

## Karriere
Hammer spilte store roller i de biografiske dramafilmene *[[The Social Network]]* (2010) og *[[J. Edgar]]* (2011), som henholdsvis Winklevoss-tvillingene og Clyde Tolson. Han var også med i fantasyfilmen *[[Lille speil på veggen der]]* (2012), hvor han spilte prins Alcott, Snøhvits beiler. Han hadde også en gjesterolle i tenåringsserien *[[Gossip Girl]]*.

I 2013 spilte han hovedrollen mot blant andre Johnny Depp og Helena Bonham Carter i Gore Verbinskis *[[The Lone Ranger (film 2013)|The Lone Ranger]]*.

Armie Hammer var i 2017 med i filmen *[[Call Me by Your Name]]* sammen med Timothée Chalamet.

## Privat
Armie Hammer var gift med den amerikanske TV-personligheten Elizabeth Chambers, de skilte seg i 2020. Han har en sønn og en datter.

## Filmografi
### Filmer

### Fjernsyn

## Referanser


## Eksterne lenker
*
Lugou Qiao

**Lugou Qiao** (forenklet kinesisk: 卢沟桥; tradisjonell kinesisk: 盧溝橋, også kjent som **Marco Polo-broen**) er en steinbro over elven Yongding He, og ligger 15 km sørvest fra Beijings sentrum, i byprefekturet Fengtai.

## Historie
Den opprinnelige broen på dette sted ble påbegynt i  1189, siste år av keiser Shizong av Jins regjering, og ble ferdig under hans etterfølger Zhangzhong i 1192.  Etter kraftige flomskader ble den fullstendig ombygd under Kangxi-keiseren i 1698. 
 
Broen er velkjent fordi den roses for sin skjønnhet av den venetianske reisende Marco Polo, som var i området på Yuandynastiets tid, og det er denne omtalen som ligger bak det vestlige navnet *Marco Polo-broen*). Han skriver - om den opprinnelige broen:

Senere er den også blitt kjent for Hendelsen ved Marco Polo-broen i 1937, som markerer utbruddet av annen sino-japanske krig.

Etter kommunistenes maktovertakelse av Kina i 1949 ble broen asfaltert. Men den nærliggende Nye Lugao-broen (盧溝新橋 *Lúgōu Xīnqiáo*) ble ferdig i 1971 og trafikken ble etterhvert flyttet over til den og senere til en motorvei (G4 Beijing–Hongkong–Macao motorvei). Dermed ble Lugao-broen restausert ni 1980-årene.

## Se også
* Hendelsen ved Marco Polo-broen

## Litteratur
* Marcel Prade: *Les grands ponts du monde.* Band 2: *Hors d'Europe.* Brissaud, Poitiers 1990, ISBN 2-902170-68-8, S. 218 (*Art & patrimoine* 8).

## Eksterne lenker
* 
* Marco Polo Bridge i China.org.cn
* Marco Polo Bridge i Travel China
Himmelbrev

**Himmelbrev** er et brev som ifølge folketroen er skrevet av Jesus eller Gud og påstås å være falt ned fra himmelen eller sendt med en engel. Himmelbrev har eksistert siden tidlig kristen tid som en folkereligiøs tekstsjanger som ble spredt i kopier fram til inn på 1800-tallet. Originalbrevene er angivelig skrevet til konkrete personer, men inneholder gjerne en generell moralsk appell til menneskene og løfter om lykke dersom en følger Guds befaling.

## Bakgrunn, form, innhold og utbredelse
Himmelbrevenes opprinnelse går tilbake til tidlig middelalder og apokryfe skrifter. I 584 blir det omtalt et brev som gir seg ut for å være skrevet av Kristus selv og sendt til jorda med et budskap om blant annet å holde hviledagen hellig. Teologen og biskopen Licinianus kalte brevet «Djevelens påfunn», men mange trodde det var ekte. Særlig skal flagellantene, selvpiskerne på 1200- og 1300-tallet, ha vært ivrige etter å  spre himmelbrev som innskjerpet læren om å helligholde sabbaten. 

Seinere himmelbrev har ofte omtrent samme form og innhold. De er stilet til en navngitt person og har et budskap som må gjøres kjent. Ofte handler det om konkrete synder, for eksempel nettopp brudd på helligdagsbudet. Brevene kan mane til omvendelse og true med Guds straff, men lover også velsignelse og salighet til den angrende, botferdige eieren av brevet og den som sprer innholdet videre. 

Brevene ble kopiert og brukt som en slags lykkeamuletter. De ble skrevet av for hånd eller utgitt som skillingstrykk og kistebrev, det vil si billige ettbladstrykk som ble limt som dekor på innsida av kistelokk eller hengt opp på veggen. I Norge ble det trykt, solgt og spredt mange himmelbrev til langt inn på 1800-tallet. 

De personlige himmelbrevene og deres forsikringer om lykke for alle som følger oppfordringene, kan likne på moderne kjedebrev der det loves store gevinster og annet dersom kjeden ikke blir brutt.

### Himmelbrev av kjente forfattere

Begrepet og ordet «himmelbrev» er også brukt av kjente forfattere i artikler, dikt og andre tekster. I Knut Hamsuns diktsamling *[[Det vilde Kor]]* fra 1904 finnes «Himmelbrev til Byron» som er adressert til den avdøde engelske poeten lord Byron, et av Hamsuns forbilder.

## Referanser


## Se også
* Kistebrev, populære ettbladstrykk med moralsk eller underholdende innhold
* Kjedebrev, brev som stadig blir sendt videre og lover mottageren stor gevinst hvis «kjeden» ikke blir brutt
* Avlatsbrev, brev på at en har fått avlat, det vil si kjøpt seg fri fra kirkelig straff 

## Eksterne lenker
* Dansk og norsk himmelbrev fra 1700-tallet
* Himmelbrev 1604
* Himmelbrev fra Sverresborg Trøndelag Folkemuseum
Breidsundet

**Breidsundet** er et sund i Møre og Romsdal, mellom Hareidlandet og Godøya. Breidsundet er hovedinnløpet til Ålesund fra sør, og blir brukt både for havgående fiskefartøy og Hurtigruten. Sundet som er 4,32 kilometer bredt og 250 meter dypt. Det danner dermed en terskel mot fjordsystemene innenfor som er i gjennomsnitt 450 meter dype. 

Breidsunddjupet er ei dyprenne som fortsetter utover i Norskehavet. Det dekker innløpet til skipsleia langs norskekysten på Sunnmøre fra Norskehavet og inn til Valderhaugfjorden og Ålesund, og via Sulafjorden videre til Storfjorden, Hjørundfjorden eller Vartdalsfjorden sørover.

Passasjerskip på cruise inn og ut Storfjorden og Geirangerfjorden går også her.

## Fiskeri
Et stort innsig av skrei foregår inn Breidsundet hver vår når torsk går inn i Borgundfjorden for å gyte. Dette fisket er kjent som Borgundfjordfisket. Et rikt sildefiske på NVG sild foregikk på begge sider av Breidsunddjupet på slutten av 1950-tallet.

## Referanser
SIMBAD

**SIMBAD** (**S**et of **I**dentifications, **M**easurements, and **B**ibliography for **A**stronomical **D**ata) er en astronomisk database for objekter utenfor solsystemet. Databasen vedlikeholdes av Centre de données astronomiques de Strasbourg (CDS) i Frankrike.

SIMBAD ble dannet ved å slå sammen Catalog of Stellar Identifications (CSI) og Bibliographic Star Index slik de eksisterte ved Meudon Computer Centre frem til 1979, og deretter utvide databasen med tilleggsdata fra andre kataloger og akademisk litteratur. Den første interaktive onlineversjonen, kjent som versjon 2, ble gjort tilgjengelig i 1981. Versjon 3 ble presentert i 1990 og høsten 2006 ble versjon 4 utgitt.

Per 11. oktober 2011 inneholder SIMBAD informasjon om &nbsp;objekter under  ulike navn med  bibliografiske referanser og  bibliografiske siteringer.

Asteroiden 4692 SIMBAD () er oppkalt etter databasen.

## Eksterne lenker
* 
* SIMBAD Web-grensesnitt , alternativ
Alte Feste

**Alte Feste** er en festning og museum i sentrum av Windhoek i Namibia. Det ble bygget av Curt von François for de tyske Schutztruppe i daværende Tysk Sørvest-Afrika. Festningen ligger på et høydedrag ved byen og sto ferdig i 1890. Den er den eldste bygningen i Windhoek.

Da Sør-Afrika okkuperte området under første verdenskrig ble festningen hovedkvarter for de sørafrikanske styrkene. I 1935 ble bygningen bygget om som innkvartering for Windhoek High School. I 1957 ble bygningen vernet og frem til 1963 ble den restaurert. I 1962 flyttet nasjonalmuseet inn i bygningen.

## Referanser
Baling qiao

**Baling qiao** (kinesisk: 灞陵桥), også kalt **Wo qiao** (卧桥), er en bro over elven Qingyuan He 清源河 i fylket Weiyuan i Dingxi i provinsen Gansu i Kina. 

Den historisk berømte broen ble bygd i Hongwu-eraen i Mingdynastiets tid. Den ble senere ødelagt av flom. 

Den nåværende broen er fra 1919.

Baling-broen ble i 2006 oppført på Folkerepublikken Kinas liste over kulturminner.

## Eksterne lenker
* China's Historic Bridges: Architecture over Water 
* Baling qiao
Yes It Is

**«Yes It Is»** er en sang av The Beatles som hovedsakelig ble skrevet av John Lennon, men offisielt ble den kreditert Lennon/McCartney. Sangen ble først utgitt 9. april 1965 som B-side til gruppens niende britiske singel *[[Ticket to Ride]]*. Ti dager senere ble samme singel utgitt i USA.

## Bakgrunn og innspilling

Lennon prøvde å skrive en slags ny This Boy med tre-stemt harmoni, men han følte i 1980 at han mislyktes. Paul McCartney hjalp til å skrive ferdig sangen i Lennons hjem *Kenwood* utenfor London.

«Yes It Is» ble innspilt 16. februar 1965 i Abbey Road Studios. De spilte inn fjorten tagninger med akustisk gitar (Lennon), bass (McCartney), sologitar m/tone-pedal (George Harrison) og trommer (Ringo Starr). Lennon sang en guidevokal som på ingen måte var egnet til utgivelse. Et eksempel på dette høres på *[[Anthology 2]]* hvor tagning 2 utgjør første minutt av det som blir presentert. Lennon, McCartney og Harrison la på sine stemmer til slutt før sangen var klar for remiksing.

### Musikere og instrumenter

*John Lennon: akustisk gitar, vokal
*Paul McCartney: bass, harmonivokal
*George Harrison: sologitar (m/tonepedal), harmonivokal
*Ringo Starr: trommer

### Utgivelser av «Yes It Is» på senere album

**[[Beatles VI]]* &ndash; utgitt 14. juni 1965 (USA).
**[[Love Songs (The Beatles)|Love Songs]]* &ndash; utgitt 21. oktober 1977 (USA); 19. november 1977 (UK).
**Rarites* &ndash; utgitt 2. november 1978 (UK).
**[[Past Masters|Past Masters, Volume 1]]* &ndash; 7. mars 1988.

## Referanser


## Eksterne lenker
* Sangteksten presentert på The Beatles' offisielle webside.
Peppermint Twist

**«Peppermint Twist»** er en amerikansk sang, skrevet av Joey Dee og Henry Glover. Den ble innspilt av Joey Dee and the Starliters i 1961 og utgitt på single samme år. Ledesangeren på the Starliters versjon varer David Brigati, hvis bror, Eddie Brigita, var sanger i hitpopgruppen, the (Young) Rascals, i 1960-årene.

Sangen trakk fordeler av twist-dansefeberen og nattklubben, som Dee opptrådte i (*The Peppermint Lounge*).

Den nådde førsteplassen på den amerikanske Billboard Hot 100-listen i begynnelsen av 1962. «Peppermint Twist» erstattet Chubby Checkers «The Twist», sangen som satte i gang twistfeberen.

Originalinnspillingen av sangen ble betraktet som altfor lang til å bli utgitt på single, så den ble splittet i to deler: Det var den første delen, «Peppermint Twist (Part 1)» (med en lengde på 2:03) som ble en # 1-hit. Det hovedsakelig instrumentale andre delen av innspillingen høres sjelden i dag.
 
En versjon med Bill Haley and His Comets ble spilt inn for Armed Forces Radio i 1962, men ble ikke utgitt før i 2000.

Senere coverversjoner ble gjort av Dee Dee Sharp og rockbandet Sweet (på albumet *Sweet F.A*, 1974). Sistnevntes versjon lå øverst på den australske singlelisten i 1974.

## Svensk versjon
Krista har skrevet en svensk tekst. Den svenske tittelen er identisk med originaltittelen.

### Innspilling
*Håkan Stahre. Utgitt på EP-platen Bonniers Folkbibliotek BFB&nbsp;1077 i 1962.

## I populærkulturen
Innspillingen med Joey Dee and the Starliters var med i filmen *[[Siste natt med gjengen]]* (*American Graffiti*, 1973).
 
Sangen inspirerte også til en newzealandsk TV-serie hvor handlingen utspilte seg i 1960-årenes New Zealand. Den ble vist på TVNZ 1987-1988.

## Referanser
Tintenpalast

**Tintenpalast** (tysk for «Blekkpalasset») er setet for begge husene i den namibiske nasjonalforsamlingen. Den ligger langs Robert Mugabe Avenue i den namibiske hovedstaden Windhoek. Bygningen er omgitt av Parliament Gardens som er en populær park for innbyggerne i Windhoek.

Bygningen ble tegnet av den tyske arkitekten Gottlieb Redecker og bygget av Sander & Kock mellom 1912 og 1913. Den var tenkt som administrasjonsbygg for tyske kolonimyndigheter i Tysk Sørvest-Afrika. Navnet Tintenpalast («Blekkpalasset») viser til at bygningen var hovedsete for byråkratiet i Namibia.
Buyantu Khan

**Buyantu Khan** (også: **Ayurparibhadra**; kinesisk: 元仁宗, **Renzong** ; født 9. april 1285 i Xiangshuiyuan i Yanqing, død 1. mars 1320 i Beijing) var en keiser under Yuan-dynastiet i Kina. Han regjerte 1311–1320. 

## Liv og virke
### Bakgrunn
Ayurparibhadra Buyantu Khan var den annen sønn av Darmabala og Dagi (Targi) av khunggiratene, og oldebarn av Kublai Khan (regj. 1260–94). Han ble undervist av den konfucianske høylerde Li Meng, en undervisning som sterkt influerte på hans politiske tenking og hans beslutninger, siden tidlig i trenårene.

Han var yngre bror av  Khaishan (Külüq Khan, regj. 1307–1311) og gjaldt som forsvarer for kinesiske interesser og som mild, velgjørende og flittig.

### Keiser
Kort etter sin tronbestigelse avsatte han fem ministre (de viktigste av brorens støttespillere) og henrettet dem for angivelig korrupsjon. 

I 1315 forsøkte Buyantu Khan å  gjeninnføre den kinesiske embedsmannseksamen, for å gi konfucianismen et forsterket innpass i landets forvaltning, som var dominert av ikkekinesere. Dette ble ansett som en viktig reform og et fremskritt, selv om kineserne ble holdt sterkt tilbakeunder disse eksamener og på et vis bare var en parodi av tidligere tiders eksaminasjonsdisiplin. 

Buyantu Khan omgav seg med kinesiske lærde som for eksempel maleren Zhao Mengfu og hadde omsorg for rettspleien.

Rundt sønnene til broren hans (Qoshila og Toqa Timur) utkrystalliserte det seg et mongolsk motparti, men fordi dets representanters unge alder hadde det ingen sjanse. Qoshila flyktet i 1316 til Tsjagatai-khanatet. Relasjonene til Tsjagatai var siden 1314 anspente etter at noen mindre stridigheter da hadde ført til krigsutbrudd. Denne krigen vant Yuandynastiet under general Togachi (i samspill med ilkhanen Öljeitu) i 1315/16. 

Under keiserens siste livsmåneder ansporte den forhatte finansminister Temüder († 1322) til maktkamper i hoffet, som hadde sin bakgrunn i den vanskelige finansielle situasjon. Det munnet ut i at Buyantu Khans sønn Suddhipala (Gegen Khan, regj. 1320–1323) ble myrdet.

## Referanser


## Litteratur
* 
* 
*
Batuan qiao

**Batuan qiao** () er en trebro i det autonome fylket Sanjiang for dong i Liuzhou i Guangxi i Kina. Den ble bygd i 1910 og er 50 meter lang. Den fører i to overdekte etasjer over elven Miao (Miao Jiang 苗江).

Korridoren øverst er for mennesker, den nederst for trekkdyr. 

Broen ble i 2001 oppført på Folkerepublikken Kinas liste over kulturminner.
 
## Referanser


## Eksterne lenker
* China's Historic Bridges: Architecture over Water 
* Batuan Wind and Rain Bridge
* Batuan-Brücke
* Holzhäuser und Wind-Regen-Brücken - Einblick in die Bergdörfer von Nord-Guangxi 
* Batuan qiao
Universitetet i Namibia

**Universitetet i Namibia** (engelsk ******) (**UNAM**) er hoveduniversitetet i Namibia; Det ligger i Pioneers Park-området i Windhoek. Universitetet ble opprettet 31. august 1992 og er den eneste institusjonen som tilbyr doktorgradsstudier i Khoekhoe-studier. Undervisningsspråket er først og fremst engelsk, men noe undervising foregår også på tysk og afrikaans.

Universiteter har følgene fakulteter: landbruk, økonomi og ledelse, humaniora, samfunnsvitenskap, jus, medisin og realfag.

I 2010 lå UNAM på 37.-plass blant de beste universitetene i Afrika.

## Referanser

## Eksterne lenker
*
Windhoek Hosea Kutako internasjonale lufthavn

**Windhoek Hosea Kutako internasjonale lufthavn** er hovedflyplassen for den namibiske hovedstaden Windhoek. Den ligger 45 kilometer øst for byen og er Namibias største flyplass med internasjonale flyvninger og 680&nbsp;000 passasjerer i 2008. Lufthavnen er oppkalt etter Hererolederen Hosea Kutako. Da Namibia var under sørafrikansk styre var lufthavnen oppkalt etter J.G. Strijdom, en tidligere sørafrikansk statsminister.

De fleste innenriksflyvningene foregår fra den mindre Eros lufthavn som ligger nærmere Windhoek sentrum.

## Flyselskaper og destinasjoner

## Se også
* South African Airways Flight 228

## Referanser

## Eksterne lenker
*
Bulbturbin

Kalles også gjerne **rørturbin** på norsk. Navnet bulbturbin kommer av det engelske ordet «bulb» (rundt legeme) og har sitt utspring i at fundamentale turbindeler, inklusive hele generatoren, er plassert inne i en bulb.

Rørturbiner har siden 1960-tallet blitt foretrukket ved lave fallhøyder pga. fordeler med størrelse og kostnader. På grunn av den høye virkningsgraden ved lave fallhøyder er bulb-/rørturbiner spesielt populært i elvekraftverk.

## Se også
* Vannturbin
* Kaplanturbin
* Francisturbin
* Peltonturbin
Liste over Saint Helena, Ascension og Tristan da Cunhas guvernører

Denne listen tar for seg alle guvernørene av St. Helena fra 1659 til dags dato. Guvernøren har sitt sete i St. Helenas hovedstad Jamestown, det er her de lovgivende institusjonene har sete. Selve residensen til guvernøren ligger i regionen St. Paul, men guvernørens kontor ligger i Jamestown.  

## Liste over guvernører
### Det britiske ostindiske kompani 1659-1673

### Det nederlandske ostindiske kompani 1673

### Det britiske ostindiske kompani 1673-1834

### Britisk kronkoloni

## Plantation House
Plantation House er guvernørens offisielle residens og ligger i regionen St. Helena, men er administrert av regionen som underligger øyas hovedstad, Jamestown. Residensen ble bygget på 1700-tallet. Guvernørens kontor ligger i sentrum av Jamestown sin gamleby, her ligger også de lovgivende organene, samt kontorer for andre politiske institusjoner.

## Galleri

Fil:ColMarkWilks.jpg|Mark Wilks
Fil:Henry Galway.jpg|Henry Galway
Fil:Charles Elliot.png|Charles Elliot
Fil:Thomas Gore Browne.jpg|Thomas Gore Browne


## Se også
* St. Helena
* Jamestown

## Eksterne lenker
* St. Helena sin offisielle hjemmeside
* [url=http://www.worldstatesmen.org/Saint_Helena.htmn Fakta om St. Helena]